Biz nə haldayıq
Əcanib qıldı hәr bir karın itmam,
Biz isәk әski tasdır, әski hәmmam.

Nәlәr icad edir әrbabi-sәnәt,
Sәnayelә qılır tәhsili-sәrvәt.

Tutub sәnәtlә dünyanı әcanib,
Fәqәt biz qalmışıq mәhrum, xaib.

Әfәndim söylәyir-minbәrdә hәr an:
"Bizә lazım deyildir elmi-әbdan.

Deyir:--"Üqba gәrәk, dünya fәnadır,
Cәhan islamә zindani-bәladır".

Siz etdiz bizlәrә dünyanı zindan,
Yıxılsın xanәniz, ey kәmşüuran!

Sәnaye rahını kәsdiz hәmişә,
Dediz lazım deyil islamә pişә.

Sәnaye nolduğundan bixәbәrsiz,
Hәqiqәt, meyvәsiz, bәrsiz şәcәrsiz.

Ağac bom-boş olursa kәmbәhadir,
Kәsib yandırmağa ancaq sәzadır. 

Şeirlər